Brandonu

U Brandonu (o brandone) hè una furmazioni di ghjacciu chì hè ussirvata à spessu d'inguernu annantu à i tetti o annantu à i chjappona. I brandona si formani quand'è a nevi sdrughji eppò subitu dopu ci hè una calata di temperaturi chì faci chì cotra dinò. U brandonu hè ancu chjamatu u scanciolu.

 Citazioni 
Accadi à volti chì u brandonu fussi mintuvatu in a cultura è in a litteratura corsa. Par asempiu:
 in a sprissioni: Hè ghjacciatu chì pari un brandonu (Dizziunariu U Muntesu)
 in u rumanzu cortu Un pezzu di petra nera d'Anghjulu Canarelli: L’inguernu vistia a muntagna da Cintu à Cagna. Stracciona di nivi è brandona di ghjacciu si puniani è s’appiccaiani da par tuttu.

 Rifarenzi 
 Ciavatti, Petru (dir. redazzioni) Dizziunariu U Muntese, 1984, Albiana

Categoria:Geologia